[{"text_idx": "#000002", "text": "Mae Save the Northern Meadows yn grw\u0302p protest cymunedol a ddechreuwyd ym mis Mawrth 2020 i wrthwynebu datblygiad \u2018Northern Meadows,\u2019 Lady Cory Field, a\u2019r hen doriad rheilffordd yn Coryton. Mae bioamrywiaeth yr ardal yn anhygoel o ystyried ei fod yn ddinesig; mae\u2019n cynnal rhywogaethau a warchodir fel y draenog, y fronfraith, nadroedd glaswellt, a nadroedd defaid, gan gwmpasu tair ardal warchodedig, ac mae wedi cynnig hafan ddiogel i ni ei mwynhau yn ystod y cloeon mawr."}, {"text_idx": "#000004", "text": "Pan ddechreuodd yr ymgyrch, nid oedd gan bobl yn ein cymuned a ddefnyddiodd y dolydd bob dydd \u2013 cerddwyr, teuluoedd, adaryddwyr, loncwyr \u2013 unrhyw syniad fod y ddatblygiad am ddechrau yn haf 2020. Mae hyn yn bennaf oherwydd dryswch, a chyfathrebu gwael o fewn y prosesau penderfyniadau ar y lefel leol (Cyngor) a chenedlaethol (y Senedd). Mae caniata\u0302d cynllunio wedi bodoli i osod tai, swyddfeydd ac unedau masnachol ar y dolydd ac Ysbyty\u2019r Eglwys Newydd ers dros 25 mlynedd (cais cynllunio 20/00357/MJR), ac mae wedi cael ei adnewyddu 5 gwaith heb fawr o ymgysylltu a\u0302\u2019r gymuned."}, {"text_idx": "#000005", "text": "Mae\u2019r ganolfan ganser ei hun wedi cael caniata\u0302d cynllunio amlinellol (sy\u2019n golygu bod \u2018outline plan\u2019 ar gyfer rhoi rhyw fath o adeilad ar y safle) \u2013 ac mae\u2019r cynlluniau hyn yn cynnwys caniata\u0302d llwyr ar gyfer gwaith galluogi. Mae\u2019r caniata\u0302d llwyr (sy\u2019n golygu bod cynllun a dyluniad llawn wedi\u2019i caniatau) yn cynnwys dwy bont enfawr ar draws yr hen dorriad rheilffordd \u2013 gyda\u2019r gwaith adeiladu\u2019n parhau am bron i bedair blynedd. Er gwaethaf y dogfennau cymhleth y gorffennol, eleni, mae\u2019r datblygwyr Transforming Cancer Services (TCS) \u2013 sydd a\u0302\u2019r dasg o gynllunio dyfodol gofal canser ar gyfer De Ddwyrain Cymru \u2013 wedi cyflwyno wyth cais cynllunio yn ymwneud a\u0302 datblygu\u2019r ddo\u0302l."}, {"text_idx": "#000006", "text": "Cafodd y ceisiadau hyn eu gwthio drwodd heb ymgysylltu\u2019n fanwl a\u0302\u2019r gymuned. Dim ond Heol Pendwyallt a gafodd taflen am y diweddariad i ddechrau, ac anwybyddwyd y trigolion sy\u2019n byw yn Ysta\u0302d Hollybush sy gyferbyn a\u2019r dolydd a\u2019r torriad rheilffordd. Oherwydd ein gwaith, sicrhawyd cannoedd o sylwadau yn erbyn y ceisiadau hyn. Pe na buasem wedi gwneud hynny, byddai\u2019r ceisiadau a \u2018gwelliannau\u2019 newydd wedi cael eu caniatau, a byddai llawer yn gwbl anymwybodol o\u2019r datblygiad. Newidiodd un cais (20/01110/MJR), yr amserlen ar gyfer defnyddio llwybr mynediad dros dro o naw mis i bedair blynedd, gan roi\u2019r gymuned yng nghanol y gwaith adeiladu."}, {"text_idx": "#000007", "text": "Dim ond un enghraifft yw hon o gyfarfod cynllunio lle nad yw cynghorwyr yn myfyrio\u2019n wirioneddol ar bryderon y gymuned. Er enghraifft, nodwyd bod y cais newydd yn ceisio cael gwared ar rheiliau warchod ar Heol Pendwyallt i atal beicwyr rhag cael eu wasgu a\u2019u ladd gan gerbydau trwm. Ond roedd y swyddog cynllunio\u2019n gyflym i ddweud fyddent yn cael eu cadw, i gadw\u2019r stryd yn ddiogel i blant Ysgol Gynradd Coryton. Ond methodd a\u0302 chydnabod y darnau o wal ar hyd y ffordd lle gallai beicwyr gael eu gwasgu\u2019n hawdd, a methodd darparu dewis arall i atal beicwyr rhag cael eu gwasgu. Mae\u2019r ffordd hon \u2013 lo\u0302n sengl i J32, gyda lo\u0302n feicio sy\u2019n diflannu a dim ond un palmant \u2013 yn anaddas ar gyfer cerbydau trwm, ac mae yna dagfeydd rheolaidd a\u0302 thraffig. Mae\u2019n anniogel ar ddiwrnod da. Bydd presenoldeb cerbydau nwyddau trwm am bedair blynedd yn rhoi cerddwyr, plant a theithwyr \u2018heini\u2019 mewn perygl. Ond fe gafodd y cynllun ei ganiatau."}, {"text_idx": "#000008", "text": "Yma, rwy\u2019n credu ei bod yn bwysig mynd i\u2019r afael a\u0302 pham ein bod yn ymgyrchu. Rydym yn aml yn cael ein galw\u2019n NIMBYs am brotestio yn erbyn darn hanfodol o\u2019n seilwaith gofal iechyd."}, {"text_idx": "#000009", "text": "Rydym yn gwrthod y syniad hyn. Rydym yn poeni am y dolydd oherwydd bod ni\u2019n poeni am le ryfeddol. Mae\u2019r Coed Hir lled-hynafol yn ymestyn allan uwchben camlas Sir Forgannwg, gyda\u2019r hen goed dderw gadarn yn edrych dros yr Afon Taf. Mae\u2019r hen reilffordd ddiwydiannol wedi gweddu i\u2019r dirwedd hon erbyn hyn, ac mae\u2019n ymddangos ei bod yn ymestyn ymlaen am filltiroedd. Mae\u2019r ardal gyfan yn gorlifo gyda choed creclyd ac adar yn canu o\u2019r wawr i\u2019r gwyll. Mae\u2019r ddo\u0302l ei hun yn lle agored eang wedi\u2019i orchuddio a\u0302 glaswelltau, mieiri, eiddew, a choed ifanc yn tyfu, sy\u2019n creu coedwig ifanc ar y ddo\u0302l. Mae\u2019r mieri wedi gordyfu\u2019r hen lwybrau ac mae rhai newydd wedi\u2019u troedio gan gerddwyr. Pan gyrhaeddwch y pwynt uchaf, gallwch weld tw\u0302r cloch Ysbyty\u2019r Eglwys Newydd, gyda golygfa ar draws Caerdydd i\u2019r De."}, {"text_idx": "#000011", "text": "Mae canser yn glefyd dinistriol sydd wedi effeithio ar bron bob person yng Nghymru. Mae ein haelodau wedi profi canser fel unigolion, o fewn eu teuluoedd, gyda\u2019u ffrindiau, fel mae pawb. Mae\u2019n ddrwg calon gennym am bob claf sy\u2019n cael triniaeth canser yn Felindre ac ar draws De Ddwyrain Cymru, ac i bawb sydd wedi colli teulu oherwydd canser. Rydym yn cynnig ein hundod a\u2019n cefnogaeth i bob meddyg, nyrs a gweithiwr gofal iechyd o fewn y GIG, sydd wedi gweithio\u2019n ddiflino yn ystod argyfyngau covid-19 er mwyn rhoi\u2019r triniaeth gorau i gleifion yn ein cymuned."}, {"text_idx": "#000013", "text": "Ac eto, yn haf 2020, cododd 60 o glinigwyr eu llais am y model, ac yr oedd yr adroddiad a ddibynnwyd arni i gyfiawnhau\u2019r dewis o fodel yn ffuglen. Rydym wedi clywed ni wnaeth unrhyw ymgynghoriad digwydd a\u0302\u2019r Byrddau Iechyd y tu allan i Felindre \u2013 sydd hefyd yn darparu triniaeth canser \u2013 ynghylch dyluniad y model. Ac, ar y 14eg o Ionawr 2021, anfonwyd llythyr yn nodi y gallai\u2019r prosiect niweidio pobl De Ddwyrain Cymru i Felindre a\u2019r Gweinidog Iechyd, a lofnodwyd gan 163 uwch glinigwyr. Mae\u2019r model presennol o ganolfan ganser wedi gadael pobl De Ddwyrain Cymru gyda\u2019r canlyniadau tymor byr, canolig, a hir gwaethaf i gleifion canser yn Ewrop."}, {"text_idx": "#000014", "text": "Dechreuodd ein hymgyrch fel ymdrech i achub man gwyrdd anhygoel, ond mae wedi datblygu\u2019n llawer fwy na hynny. Yr ydym yn awr yn sefyll gyda\u2019r clinigwyr sydd wedi cael eu hanwybyddu a\u2019u camgynrychioli gan Felindre a\u2019r bwrdd gweithredol anatebol. Fel cleifion a theulu cleifion, yr ydym yn ddig bod y rhai a oedd yn darparu ein gofal wedi cael eu hanwybyddu a\u2019u dychryn o gyfrannu\u2019u syniadau pan oedd y prosiect yn cael ei gynllunio. Ac yn ogystal a\u0302\u2019r pryderon clinigol sylweddol hynny yngly\u0302n a\u0302\u2019r model canolfan ganser, rydym hefyd wedi clywed gan nyrsys, meddygon a meddygon teulu sy\u2019n credu bod y dolydd yn hanfodol ar gyfer iechyd a lles y pobl leol."}, {"text_idx": "#000015", "text": "Oherwydd y methiannau difrifol diangen, creodd ein hymgyrch bwysau am ymchwiliad annibynnol i\u2019r dewis o safle y Canolfan Ganser newydd trwy y pwyllgor deisebau. Sicrhaodd hyn Adroddiad Nuffield \u2013 nad yw\u2019n \u2018adolygiad clinigol annibynnol\u2019 y galwyd amdano gan glinigwyr. Yn wir, hon oedd y feirniadaeth allanol gyntaf o\u2019r prosiect sydd wedi bod ar waith ers dros ddeng mlynedd. Yn ddiweddar, trydarodd Tom Crosby \u2013 arweinydd clinigol y prosiect \u2013 yn gofyn i glinigwyr beth byddent am gael ar gyfer dyfodol gofal canser pe na bai\u2019r gost yn gwestiwn, ac yn dathlu\u2019r cydweithio rhwng byrddau iechyd. Ac eto, dim ond o ganlyniad i\u2019n deiseb dechreuodd y cydweithio hwn rhwng Byrddau Iechyd De Dwyrain Cymru. Felly pam mae\u2019r \u201cymgynghoriad\u201d gwan hwn yn cael ei gynnal nawr \u2013 pan fydd contractau adeiladu yn llythrennol allan i dendr?"}, {"text_idx": "#000016", "text": "Ar ei ffurf bresennol, mae gan y prosiect oblygiadau hirdymor difrifol i\u2019n hiechyd. Bydd unrhyw ymgynghoriad sy\u2019n digwydd yn awr ond yn arwain at chwarae ar yr ymylon, pan mae angen ailwampio\u2019r holl beth yn llwyr. Nid oes unrhyw dystiolaeth o unrhyw graffu. Mae penderfyniadau\u2019n cael eu gwneud ar draws dwy lefel o Lywodraeth (Cyngor Caerdydd, y Senedd) a phum corff cyhoeddus. Dylai\u2019r penderfyniadau hyn ymwneud a\u0302 rhoi\u2019r cyhoedd a\u2019n hanghenion yn gyntaf. Ond mae\u2019r gymuned, yr amgylchedd, y clinigwyr sy\u2019n darparu\u2019r gofal, a bron i unrhyw un tu allan i\u2019r ystafelloedd pwyllgor yn cael eu gwthio i\u2019r ymylon a\u2019u hanwybyddu."}, {"text_idx": "#000018", "text": "Lleolir y dolydd ar ffin yr M4 a Chyffordd 32 i\u2019r gogledd/gogledd orllewin, Ysta\u0302d Hollybush i\u2019r gogledd-ddwyrain, Ysbyty\u2019r Eglwys Newydd i\u2019r de-ddwyrain a Gwarchodfa Natur Leol Morgannwg i\u2019r de-orllewin. Mae\u2019r ardal yn cadw\u2019r aer lleol yn la\u0302n, ac yn darparu hafan fwdlyd, wyllt, werdd i\u2019n cymuned, yn enwedig yn ystod y cloeon mawrion. Mae cysylltiad agos rhwng y gofod a\u2019n treftadaeth leol sy\u2019n deillio o Ysbyty\u2019r Eglwys Newydd, Camlas Morgannwg, a Fferm y Fforest. Y dolydd yw\u2019r unig le ar ol sy\u2019n debyg i\u2019r tir fferm adeiladwyd ein cymuned ni arni. A chyda\u2019r holl fannau cyhoeddus cymunedol ar gau, mae Llywodraeth Cymru, Cyngor Caerdydd, a\u2019r Byrddau Iechyd wedi nodi troeon bod mannau gwyrdd yn bwysig a dylem fod yn archwilio a defnyddio ein hardaloedd gwyrdd lleol."}, {"text_idx": "#000019", "text": "Ariennir datblygiad y dolydd yn rhannol gan Grantiau Llywodraeth Cymru a\u2019r MIM (Model Buddsoddi Cydfuddiannol/Mutual Investment Model) (sydd eisoes yn enwog) a ddylanwadwyd gan Mark Drakeford. Bydd yr arian yn dinistrio gofod hygyrch, gwyllt, lled-wledig, gan droi\u2019r ardal yn ofod trefol yn barhaol. Bydd traean o ardal y warchodfa natur leol (LNR), safle o bwys ar gyfer cadwraeth natur (SINC), a ffin o safle o ddiddordeb gwyddonol arbennig (SSSI) yn cael ei effeithio a\u2019i ddinistrio. Mae\u2019r categoreiddio hyn i fod i ddiogelu mannau gwyrdd, agored, bioamrywiol; ac fe\u2019u cefnogir gan Ddeddf Llesiant Cenedlaethau\u2019r Dyfodol a Deddf yr Amgylchedd. Dywedir wrthym y bydd y Ddeddf yn arwain at ddiogelu\u2019r amgylchedd ledled Cymru, ond mae\u2019r cyfreithiau wedi methu ag amddiffyn ein mannau bioamrywiol yn y ffordd y mae angen yn sgil datganiad o \u2018argyfwng hinsawdd\u2019."}, {"text_idx": "#000022", "text": "Yn ystod ein hymchwil, daeth yn amlwg bod Trafnidiaeth Cymru wedi arolygu\u2019r ardal, sefydliad arall yng Nghymru a roddwyd yn ddiweddar i ddwylo cyhoeddus. Byddai\u2019r orsaf newydd yn rhan o brosiect metro Caerdydd, sy\u2019n ceisio ehangu trafnidiaeth gyhoeddus ar draws De Cymru. Ar yr olwg gyntaf, mae\u2019n ymgais i gysylltu Caerdydd a gwella trafnidiaeth gyhoeddus. Ond craffwch rhyw ychydig ac fe welwch chi nad yw\u2019r cynllun o reidrwydd wedi\u2019i wreiddio mewn gwirionedd, ac mae eisoes yn cael ei herio gan gymuned Pentre-poeth oherwydd colled Fferm Gelynis a do\u0302l leol, gan awgrymu dyfodol o ddinistr i\u2019r prosiect sy\u2019n dwyn i gof hanes HS2. Eu \u2018gweledigaeth\u2019 yw ymestyn llinell Coryton a\u2019i chysylltu a\u0302 Ffynnon Taff. Ar hyn o bryd, mae\u2019r tre\u0302n yn diweddu yn Coryton a Radyr, gan deithio ar hyd llinell pedol o\u2019r Gogledd i ganol y Ddinas, ac yn o\u0302l i Ogledd Caerdydd. Yn Coryton, arferai\u2019r rheilffordd gysylltu a\u0302 Ffynnon Taf, a byddai\u2019r metro yn cynnig gwasanaeth cylch ar hyd yr hen linell. Cafodd y linell ei dileu yn y 1950au, ac wedi hynny cafodd y toriad rheilffordd ei ddad-ddofi, gan ddod yn hawl tramwy cyhoeddus. Ar hyn o bryd, mae\u2019r torriad yn dangos inni\u2019r union math o ddad-ddofi sydd angen digwydd i hen amgylcheddau diwydiannol i ymladd yr argyfwng bioamrywiaeth."}, {"text_idx": "#000023", "text": "Ond mae\u2019r hen linell wedi\u2019i chlustnodi fel rhan allweddol o\u2019r metro ac fe\u2019i gwelir ar fapiau a gyhoeddwyd gan TFW. Maent yn ceisio disodli\u2019r rheilffordd ar hyd y toriad, a\u2019i ymestyn i Bentre-poeth, ac yna Ffynnon Taf. Byddai\u2019r linell yn cynnwys parcio a theithio mawr ar Longwood Drive, a gorsaf drenau Canolfan Ganser Felindre, yn ogystal a\u0302 gwaith enfawr yn newid gorsaf Coryton a Maes Lady Cory. Ni chodwyd hyn erioed gyda\u2019r gymuned, a byddai angen dinistrio\u2019r goedwig drefol sy\u2019n rhedeg o Faes Lady Cory i J32, o dan yr M4 a hyd at Tongwynlais a Ffynnon Taf. Byddai hyn yn niweidio cymunedau Gogledd Caerdydd, a byddai\u2019n effeithio ar wydnwch bioamrywiaeth ar ddwy ochr yr Afon Taf. Er ei bod yn ymddangos ei fod yn mynd i\u2019r afael a\u0302\u2019r angen am fwy o drafnidiaeth gyhoeddus, nid yw\u2019n cynnig unrhyw ystyriaeth i sut y bydd ein ffyrdd o fyw a\u2019n patrymau gwaith yn newid ar o\u0302l neu yn ystod y pandemig, na beth sydd wir ei angen ar ardaloedd fel Ysta\u0302d Hollybush a Chymoedd de Cymru o\u2019n trafnidiaeth gyhoeddus. Cyhoeddodd Undod erthygl ddiddorol yn cyfeirio at y drafferth gyda\u2019r metro yn 2020. Mewn gwirionedd, os ydym am sicrhau gwydnwch bioamrywiaeth, ni allwn fod yn adeiladu rheilffyrdd drud drwy fannau bioamrywiol, pan allem fod yn archwilio datblygiad ein gwasanaethau bws, tram neu reilffordd ysgafn."}, {"text_idx": "#000024", "text": "Nid oes gerddi gan dros 250 o bobl leol, ac nid oes lleoedd parcio ar Ysta\u0302d Hollybush ychwaith. Mae pobl yma\u2019n byw heb fynediad i\u2019r rhyngrwyd, ac mae unigolion yn byw mewn mannau byw a\u0302 chymorth, ar draws Ffordd Pendwyallt a\u2019r Ysta\u0302d. Mae ysgol gynradd ac ysgol breswyl ar gyfer plant awtistig, sy\u2019n defnyddio\u2019r dolydd ar gyfer \u2018ysgolion coedwig\u2019. Mae pob un ohonom yn haeddu mynediad i\u2019n treftadaeth naturiol a diwylliannol gall yr ardal darparu. Ac er bod TCS yn dweud mai dyma fydd yr \u2018ysbyty gwyrddaf ym Mhrydain\u2019, does dim ffordd yn y byd bod torri miloedd o goed i lawr, gan adeiladu ar ben LNR a SINC, a gosod dau floc o fflatiau dan flynyddoedd o lwch o waith adeiladu, ac yna teithiau tre\u0302n rheolaidd dan eu ffenestri, yn ddatblygiad gwyrdd."}, {"text_idx": "#000026", "text": "Ffordd Sicr o Greu Llanast"}, {"text_idx": "#000028", "text": "Bydd yr holl effeithiau hyn yn digwydd heb hyd yn oed fynd i\u2019r afael a\u0302 goblygiadau draenio dw\u0302r wyneb o\u2019r safle cyflenwi Melingriffith (ac yna\u2019r Afon Taf), a orlifodd mewn i gartrefi ger y dolydd ym mis Ionawr 2020 ac a ddaeth yn beryglus o agos i wneud yr un peth ym mis Rhagfyr 2020/Ionawr 2021. Nid yw\u2019n mynd i\u2019r afael a\u0302\u2019r bygythiadau i ffurf Ysbyty\u2019r Eglwys Newydd na\u2019r Capel rhestredig, diogelwch ar y ffyrdd, llygredd aer, tai fforddiadwy cyfyngedig, na\u2019r ffaith nad yw Gweinidog yr Amgylchedd erioed wedi ymateb i\u2019n hymholiadau. Y gwir amdani yw, pe bai Gweinidogion yn gofalu am genedlaethau\u2019r dyfodol, byddent yn gweithio\u2019n ddiwyd i ysgrifennu a chymhwyso deddfwriaeth effeithiol a allai ddiogelu, rheoli, a gwella natur, cefnogi ac ymgysylltu a\u0302 chymunedau lleol, a rhoi inni\u2019r gofal canser a\u2019r ymchwil rhagorol, modern yr ydym yn eu haeddu. Prin y bu unrhyw ymgysylltiad gan Weinidogion \u2013 gan gofio fod Mark Drakeford, Vaughan Gething, Julie James, Lesley Griffiths, a Julie Morgan oll a rhan mewn gwthio\u2019r prosiect hwn ymlaen."}, {"text_idx": "#000031", "text": "Nid ydym yn honni bod gennym yr holl atebion, ond mae gennym rai syniadau yn ymwneud a\u0302 ble i ddechrau. Rydym am i\u2019r Cyngor weithredu gofynion Reclaim Cardiff, y gallwch ddod o hyd iddynt yma, a rhoi saib ar benderfyniadau cynllunio wrth i ni barhau drwy\u2019r pandemig. Rydym am i\u2019r Cynllun Datblygu Lleol newydd, sydd newydd orffen ei gylch cyntaf o ymgynghoriadau, fod yn wirioneddol gynrychioliadol o\u2019r hyn y mae\u2019r bobl ei eisiau. Nid yw hynny\u2019n golygu ymgynghoriadau ffuantus sy\u2019n anwybyddu neu\u2019n \u2018lliniaru\u2019 gwrthwynebiadau, ond proses drwyadl o ymgysylltu sy\u2019n gosod anghenion cymunedau uwchlaw cynlluniau datblygwyr. Rydym am weld strategaeth amgylcheddol ar gyfer y ddinas gyfan yn cael ei gweithredu ar unwaith, gan gynnwys diogelu a gwella\u2019r holl fannau gwyrdd yn llwyr, ehangu mannau gwyrdd i ardaloedd sy\u2019n profi amddifadedd amgylcheddol, a phwyslais cyfreithiol ar yr amgylchedd fel mater cynllunio hollbwysig. Ond mae hyn yn mynd y tu hwnt i\u2019r Cynghorau lleol. Os ydym am newid a diogelu ein hamgylchedd o ddifri, mae angen i Lywodraeth Cymru ddiwygio Deddf Lles Cenedlaethau\u2019r Dyfodol a Deddf yr Amgylchedd i gynnwys iaith gref i wella gwydnwch, creu, a chynnal a gwella ecosystemau presennol. Yn olaf, mae arnom angen cyrff cyhoeddus sydd yn atebol yn gyhoeddus. Mae Llywodraeth Cymru yn rhy fach i allu craffu\u2019n ddigonol ar weithredoedd gweision sifil anetholedig sy\u2019n rhedeg cyrff fel Felindre a Thrafnidiaeth Cymru. Ond mae\u2019r cyrff hyn yn cael eu hariannu gan y Llywodraeth, sy\u2019n golygu bod arian cyhoeddus yn cael ei wario ar brosiectau sydd wedi\u2019u cynllunio\u2019n wael (fel y nVCC a\u2019r metro newydd) pan fydd pobl yng Nghymru wir yn dioddef. Man lleiaf rydym yn haeddu cynrychiolaeth a gwrandawiad yn y broses o wneud penderfyniadau, a phrosesau gwybodaeth ac ymgysylltu gwirioneddol hygyrch pan fydd penderfyniadau\u2019n cael eu gwneud a fydd yn effeithio ar ein gofal iechyd, ein hamgylchedd, trafnidiaeth, yn ogystal a\u0302\u2019r ardaloedd lle\u2019r ydym yn byw."}, {"text_idx": "#000033", "text": "Dysgwch fwy am yr ymgyrch i Achub y Dolydd Gogleddol ar ein gwefan, ar ein tudalen a\u2019n grwp ar facebook, ar instagram, ac ar twitter."}, {"text_idx": "#000034", "text": "What can I say but its a brilliant synopsis of the whole debacle facing the communities of north Cardiff. In an age of climate change and the wholesale destruction of nature \u2013 which will the biggest pandemic of our time if we let it \u2013 there really needs to be a serious rethink by the Welsh Government and Cardiff Council. Think globally, Act locally!\nPhillip John Evans yn dweud:\nI spoke to a Civil Engineer today who told me that Morrisons paid Mowlem Civil Engineering \u00a3280,000 to build a carpark at Llanishen It is exactly the same size as the planned carpark on the meadows It is so expensive because interceptors have to be constructed to prevent petroleum products running off the car park surface and polluting the nearby watercourses This whole project would be an environmental disaster being pitched immediately adjacent to the Glamorgan Canal And the civil engineer told me that the planners know that the cost of the project is unsustainable in money terms and potential environmental disasters but that it is Politically Driven with total disregard for any constraints This one party autocratic approach by the Welsh Govt and Cardiff City Council signals the end of local decision making and democracy if it goes unchallenged ......the project will cost half a billion pounds and turn north cardiff into a latter day Chernobyl Believe the blog this will be the white elephant that poisoned the Capital City of Wales !\nErthygl wych, hanfodol. Excellent article that adressed most of the questions. I must admit that NIMBYISM was my initial response to the campaign. I spent a year working at Felindre 4 years ago, and know people who have received cancer care there. One in two of us are now predicted to be diagnosed with a form of cancer in our lifetimes. I hope that supporting campaigns such as Save Northern Meadows will give momentum to shift the narrative from finding cures for cancer towards prevention of cancer."}, {"text_idx": "#000035", "text": "What can I say but its a brilliant synopsis of the whole debacle facing the communities of north Cardiff. In an age of climate change and the wholesale destruction of nature \u2013 which will the biggest pandemic of our time if we let it \u2013 there really needs to be a serious rethink by the Welsh Government and Cardiff Council. Think globally, Act locally!"}, {"text_idx": "#000036", "text": "I spoke to a Civil Engineer today who told me that Morrisons paid Mowlem Civil Engineering \u00a3280,000 to build a carpark at Llanishen It is exactly the same size as the planned carpark on the meadows It is so expensive because interceptors have to be constructed to prevent petroleum products running off the car park surface and polluting the nearby watercourses This whole project would be an environmental disaster being pitched immediately adjacent to the Glamorgan Canal And the civil engineer told me that the planners know that the cost of the project is unsustainable in money terms and potential environmental disasters but that it is Politically Driven with total disregard for any constraints This one party autocratic approach by the Welsh Govt and Cardiff City Council signals the end of local decision making and democracy if it goes unchallenged ......the project will cost half a billion pounds and turn north cardiff into a latter day Chernobyl Believe the blog this will be the white elephant that poisoned the Capital City of Wales !"}, {"text_idx": "#000037", "text": "Erthygl wych, hanfodol. Excellent article that adressed most of the questions. I must admit that NIMBYISM was my initial response to the campaign. I spent a year working at Felindre 4 years ago, and know people who have received cancer care there. One in two of us are now predicted to be diagnosed with a form of cancer in our lifetimes. I hope that supporting campaigns such as Save Northern Meadows will give momentum to shift the narrative from finding cures for cancer towards prevention of cancer."}, {"text_idx": "#000038", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}]